《和陶杂诗七首 其一》
明代·归昌世

宇宙何茫茫，起灭同一尘。胡为一日间，各营百年身。

华堂与崇一，去疏来者亲。我庐非我有，四顾谁为邻。

有如远行客，当夕已戒晨。有怀不胜蹉，举目皆劳人。

作者简介：（1573—1644）明苏州府昆山人，寄居常熟，字文休，号假庵。归有光孙。诸生。承其家学，十岁便能诗歌，与李流芳、王志坚合称三才子。善画墨竹，能草书，尤精篆刻。崇祯间征为待诏，不应。有《假庵诗草》。